Neuvoston direktiivi 87/403/ETY, annettu 25 päivänä kesäkuuta 1987, moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun direktiivin 70/156/ETY liitteen I täydentämisestä



Virallinen lehti nro L 220 , 08/08/1987 s. 0044 - 0047

Suomenk. erityispainos Alue 13 Nide 16 s. 0196

Ruotsink. erityispainos Alue 13 Nide 16 s. 0196



NEUVOSTON DIREKTIIVI, annettu 25 päivänä kesäkuuta 1987, moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun direktiivin 70/156/ETY liitteen I täydentämisestä (87/403/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että direktiivin 70/156/ETY(3), sellaisena kuin se on viimeksi muutettuna direktiivillä 87/358/ETY(4), liitteen I huomautuksissa vahvistetaan moottoriajoneuvojen ja niiden perävaunujen luokittelu, nyt on tarpeen määritellä maastoautot yhteisön tasolla, ottaen erityisesti huomioon direktiivi 84/424/ETY(5), jonka 1 artiklassa säädetään näitä ajoneuvoja koskevista poikkeuksista, soveltamisesta; sekä yleisemmin kaikki muutkin moottoriajoneuvoalan direktiivit, joiden soveltaminen saattaa vaatia tällaista määrittelyä, ja maastoautot määritellään erikseen jokaisessa jäsenvaltiossa ja yhteisön sisäisen kaupan esteiden poistamiseksi tarvitaan yhteinen, direktiivin 70/156/ETY liitteen I huomautuksissa vahvistetun kansainvälisen luokituksen mukainen määritelmä, ON ANTANUT TÄMÄN DIREKTIIVIN: 1 artikla Täydennetään direktiivin 70/156/ETY liitettä I tämän direktiivin liitteen mukaisesti. 2 artikla Jäsenvaltioiden on toteutettava tämän direktiivin noudattamisen edellyttämät toimenpiteet 1 päivään lokakuuta 1988 mennessä. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Luxemburgissa 25 päivänä kesäkuuta 1987. Neuvoston puolesta H. DE CROO Puheenjohtaja (1) EYVL N:o C 108, 23.4.1987, s. 9 (2) EYVL N:o C 190, 20.7.1987 (3) EYVL N:o L 42, 23.2.1970, s. 1 (4) EYVL N:o L 192, 11.7.1987, s. 51 (5) EYVL N:o L 238, 6.9.1984, s. 31 LIITE Lisätään liitteen I huomautuksiin b alakohdan loppuun seuraavasti: "4. Edellä M- ja N-luokan ajoneuvot, jotka katsotaan 4.4 kohdassa vahvistettujen kuormitus- ja tarkastusolosuhteiden sekä 4.5 kohdan mukaisten määritelmien ja luonnostelmien perusteella maastoautoiksi. 4.1 N1-luokan ajoneuvot, joiden enimmäismassa ei ylitä kahta tonnia, sekä M1-luokan moottoriajoneuvot katsotaan maastoautoiksi, jos: ainakin yksi etu- ja yksi taka-akseli on suunniteltu samanaikaisesti vetäviksi, mukaan lukien ajoneuvot, joissa toinen edellä mainituista akseleista voidaan kytkeä irti, ajoneuvossa on ainakin yksi tasauspyörästön lukitusmekanismi tai vastaavan vaikutuksen tuottava mekanismi, ja nousukyky on 30 % pelkälle ajoneuvolle laskettuna. Lisäksi ajoneuvon on täytettävä vähintään viisi seuraavista kuudesta vaatimuksesta: - lähestymiskulma on vähintään 25°, - jättökulma on vähintään 20°, - ylityskulma on vähintään 20°, - maavara etuakselin kohdalla on vähintään 180 mm, - maavara taka-akselin kohdalla on vähintään 180 mm, - maavara akselien välillä on vähintään 200 mm. 4.2 N1-luokan ajoneuvot, joiden enimmäismassa ylittää kaksi tonnia, sekä N1-, M2- tai M3-luokan ajoneuvot, joiden enimmäismassa on enintään 12 tonnia, katsotaan maastoautoiksi, jos niiden kaikki pyörät on suunniteltu samanaikaisesti vetäviksi, mukaan lukien ajoneuvot joissa yksi vetävistä akseleista voidaan kytkeä irti, tai jos ne täyttävät seuraavat kolme ehtoa: - ainakin yksi etu- ja yksi taka-akseli on suunniteltu samanaikaisesti vetäviksi, mukaan lukien ajoneuvot, joissa toinen edellä mainitusta akseleista voidaan kytkeä irti, - ajoneuvossa on ainakin yksi tasauspyörästön lukitusmekanismi tai vastaavan vaikutuksen tuottava mekanismi, - nousukyky on 25 % pelkälle ajoneuvolle laskettuna. 4.3 M3-luokan ajoneuvot, joiden enimmäismassa ylittää 12 tonnia, sekä N3-luokan ajoneuvot katsotaan maastoautoiksi, jos niiden kaikki pyörät on suunniteltu samanaikaisesti vetäviksi, mukaan lukien ajoneuvot, joissa yksi vetävistä akseleista voidaan kytkeä irti, tai jos ne täyttävät seuraavat ehdot: - ainakin puolet pyöristä on vetäviä, - ajoneuvossa on ainakin yksi tasauspyörästön lukitusmekanismi tai vastaavan vaikutuksen tuottava mekanismi, - nousukyky on 25 % pelkälle ajoneuvolle laskettuna, - ainakin neljä seuraavista kuudesta ehdosta täyttyy: - lähestymiskulma vähintään 25°, - jättökulma vähintään 25°, - ylityskulma vähintään 25°, - maavara etuakselin kohdalla vähintään 250 mm, - maavara akselien välillä vähintään 300 mm, - maavara taka-akselin kohdalla vähintään 250 mm. 4.4 Kuormitus- ja tarkastusolosuhteet 4.4.1 N1-luokan ajoneuvojen, joiden enimmäismassa ei ylitä kahta tonnia, sekä M1-luokan ajoneuvojen on oltava ajokuntoisia, eli niissä on oltava jäähdytysneste, voiteluaineet, polttoaine, työkalut, varapyörä sekä kuljettaja, jonka painoksi katsotaan vakio 75 kg. 4.4.2 Muut kuin 4.4.1 kohdassa tarkoitetut moottoriajoneuvot on kuormattava valmistajan määrittelemään teknisesti sallittuun enimmäismassaan. 4.4.3 Vaadittu nousukyky (25 % ja 30 %) tarkastetaan yksinkertaisilla laskutoimituksilla. Poikkeustapauksissa tutkimuslaitokset voivat kuitenkin pyytää kyseistä tyyppiä olevan ajoneuvon toimitettavaksi käytännön testejä varten. 4.4.4 Lähestymis-, jättö- ja ylityskulmia mitattaessa ei kiinnitetä huomiota alleajosuojiin. 4.5 Määritelmät ja luonnostelmat lähestymis- ja jättökulmille, ylityskulmalle sekä maavaralle 4.5.1 "Lähestymiskulmalla" tarkoitetaan suurinta kulmaa vaakatason ja sellaisen tason välillä, joka kulkee eturenkaiden tangenttina, staattisen kuormituksen aikana siten, ettei mikään ajoneuvon etuakselin etupuolella oleva kohta osu näiden tasojen alapuolelle ja siten, ettei mikään ajoneuvon kiinteä osa, askelmia lukuun ottamatta, osu näiden tasojen alapuolelle. >VIITTAUS FILMIIN> 4.5.2 "Jättökulmalla" tarkoitetaan suurinta kulmaa vaakatason ja sellaisen tason välillä, joka kulkee takarenkaiden tangenttina, staattisen kuormituksen aikana siten, ettei mikään ajoneuvon takimmaisen akselin takapuolella oleva kohta osu näiden tasojen alapuolelle ja siten, ettei mikään ajoneuvon kiinteä osa osu näiden tasojen alapuolelle. >VIITTAUS FILMIIN> 4.5.3 "Ylityskulmalla" tarkoitetaan pienintä kulmaa kahden ajoneuvon pitkittäissuuntaista keskitasoa vastaan kohtisuorassa olevan tason välillä, jotka kulkevat etu- ja takarenkaiden tangenttina, staattisen kuormituksen aikana siten, että tasojen leikkauspiste osuu alimpaan kiinteään kohtaan ajoneuvon alla, pyöriä lukuun ottamatta. Tämä kulma määrittelee jyrkimmän rampin, joka ajoneuvolla voidaan ylittää. >VIITTAUS FILMIIN> 4.5.4 "Maavaralla akselien välillä" tarkoitetaan pienintä maatason ja ajoneuvon alimman kiinteän pisteen välistä etäisyyttä. Moniakseliset telit katsotaan yhdeksi akseliksi. >VIITTAUS FILMIIN> "Maavaralla akselin kohdalla" tarkoitetaan renkaiden (paripyöräasennuksessa sisempien renkaiden) kosketuskohtien keskipisteiden kautta kulkevan ja ajoneuvon alinta kohtaa pyörien välissä sivuavan kaaren korkeimman kohdan alapuolelle jäävää etäisyyttä. Mikään ajoneuvon kiinteä osa ei saa tulla kuviossa varjostetulle alueelle tarvittaessa. Useampien akselien osalta akselin kohdalla vaadittava maavara määritellään akselien sijoituksen mukaan, esimerkiksi 280/250/250." >VIITTAUS FILMIIN>